Прычына зразумелая – Савецкі Саюз спыніў сваё існаванне, і пісьменніцкія арганізацыі саюзных рэспублік сталі самастойнымі структурамі. Аднак вельмі хутка большасць майстроў мастацкага слова –хто адразу, а хто з часам – усвядомілі згубнасць самаізаляцыі культуры ў нацыянальным кокане. Пісьменнікі востра адчувалі патрэбу ў зносінах са сваімі калегамі, якія пражываюць сёння ў суверэнных краінах, а ўчора яшчэ ўваходзілі ў межы адзінай дзяржавы.